
ДОКЛАДНА ЗАПИСКА
ОТ ИВАН АЛЕКСИЕВ
КМЕТ НА ОБЩИНА ПОМОРИЕ


[bookmark: _Hlk161749284]Относно: Предложение за приемане на допълнение на  Окончателен проект по част организация на движението, обект: „Проектиране на платено паркиране, кратковременно платено паркиране и забрана за паркиране в квартал „Малко солено езеро“ в гр. Поморие.


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
На основание чл. 9 от Правилника за организацията и дейността на Общински съвет - Поморие, неговите комисии и взаимодействието му с общинската администрация, внасям в Общински съвет - Поморие следното предложение за приемане на допълнение на Окончателен проект по част организация на движението, обект: „Проектиране на платено паркиране, кратковременно платено паркиране и забрана за паркиране в квартал „Малко солено езеро“ в гр. Поморие.


Мотиви към предложение за приемане на допълнение на  Окончателен проект по част организация на движението, обект: „Проектиране на платено паркиране, кратковременно платено паркиране и забрана за паркиране в квартал „Малко солено езеро“ в гр. Поморие.



1. Причини за приемане на допълнение на  Окончателен проект по част организация на движението, обект: „Проектиране на платено паркиране, кратковременно платено паркиране и забрана за паркиране в квартал „Малко солено езеро“ в гр. Поморие.

С Решение № 1144/18.04.2023 г. Общински съвет-Поморие е приел Окончателен проект по част организация на движението, обект: „Проектиране на платено паркиране, кратковременно платено паркиране и забрана за паркиране в квартал „Малко солено езеро“ в гр. Поморие.
Съгласно чл. 99, ал.1 от Закона за движение по пътищата (ЗДвП) в населените места собственикът или администрацията, управляваща пътя, може да определи райони, пътища или части от пътища за зони за платено и безплатно паркиране в определени часове от денонощието, както и забрана за паркиране в определени райони. Съществуването на такива зони предоставя възможност за осигуряване на ред при паркирането и за спазване на Закона за движение по пътищата като значително улеснява обстановката в града. Основен приоритет в проекта е да се изгради режим на паркиране, който да се превърне в достъпна и удобна услуга за всички жители и гости на града. Приемането на проекта е обусловено и от големият обем на пътни превозни средства през летния туристически сезон и безразборното паркиране на ППС/МПС по улици, тротоари и др. през летния сезон, при което се затруднява осигуряването на нормално движение на ППС/МПС и пешеходци, и безопасността на участниците в движението.
Настоящата разработка за квартал „Малко солено езеро“ стъпва изцяло върху приетия от Община Поморие  „План за оптимизация на паркирането в ЦГЧ на гр. Поморие  с преференциално паркиране“, като основната цел е да се  постигнат следните резултати;
- равен и регламентиран достъп на всички желаещи хора да паркират в  кв. „Малко солено езеро“ на гр. Поморие
- недопускане на безразборно паркиране на ППС/МПС, които спрели по този начин застрашават безопасното движение на пешеходците по тротоарите 
       - с оглед непрекъснато растящия трафик особено  през летния период и ограничения брой паркоместа, въвеждането на зони за почасово платено паркиране   ще  регулира продължителността на паркиране ;
- подновяване на хоризонталната и вертикална сигнализация в кв. „Малко солено езеро“ на гр. Поморие.
Към момента на приемане на Окончателен проект по част организация на движението, обект: „Проектиране на платено паркиране, кратковременно платено паркиране и забрана за паркиране в квартал „Малко солено езеро“ в гр. Поморие частта за ул. „Тодор Светослав“ и ул. „Велека“ не беше предвидена в окончателния проект и в цитираното по-горе решение на Общински съвет-Поморие.
Към настоящия момент възниква необходимост от организиране на правилата за паркиране, както на платено такова, така и забрана за паркиране в този участък, поради което е необходимо да се одобри като допълнение към Окончателен проект по част организация на движението, обект: „Проектиране на платено паркиране, кратковременно платено паркиране и забрана за паркиране в квартал „Малко солено езеро“ в гр. Поморие в частта за ул. „Тодор Светослав“ и ул. „Велека“ за следния брой места за платено паркиране 28. Като допълнението ще доведе до значителна регулация при паркирането в квартал „Малко солено езеро“.

2. Цели, които се поставят с приемането на допълнение на  Окончателен проект по част организация на движението, обект: „Проектиране на платено паркиране, кратковременно платено паркиране и забрана за паркиране в квартал „Малко солено езеро“ в гр. Поморие.

1. Да се изгради режим на паркиране, който да се превърне в достъпна и удобна услуга за всички жители и гости на града, като се избегне масовото безконтролно паркиране, което се наблюдава в града през летния туристически сезон. Предвижда да се използват оптимално възможностите на уличната мрежа за обособяването на паркоместа чрез създаване на нови такива на територията на гр. Поморие.
2. Да се предостави възможност за по-добър контрол при паркирането на постоянно нарастващия брой автомобили на територията на целия град. Цели се също така изграждане на режим на паркиране, който да се превърне в достъпна и удобна услуга за всички жители и гости на града, да се облекчи трафика през летния сезон.


3. Финансови и други средства, необходими за приемане на допълнение на Окончателен проект по част организация на движението, обект: „Проектиране на платено паркиране, кратковременно платено паркиране и забрана за паркиране в квартал „Малко солено езеро“ в гр. Поморие.

За допълнение на Окончателен проект по част организация на движението, обект: „Проектиране на платено паркиране, кратковременно платено паркиране и забрана за паркиране в квартал „Малко солено езеро“ в гр. Поморие не са необходими допълнителни финансови средства.

4. Очаквани резултати от приемане на допълнение на Окончателен проект по част организация на движението, обект: „Проектиране на платено паркиране, кратковременно платено паркиране и забрана за паркиране в квартал „Малко солено езеро“ в гр. Поморие.

1. Регулиране организацията на движението, свързани с организацията на паркирането на територията на гр. Поморие, което ще улесни нормално движение на ППС/МПС и пешеходци, и безопасността на участниците в движението, чрез създаване на точни и ясни разпоредби.
2. Облекчаване на паркирането. Ефективно ползване на паркоместата, което ще доведе до по-добро обслужване на гражданите и гостите на града, имащи нужда да паркират.

	5. Анализ на съответствието с правото на европейския съюз:
Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлагания проект. Доколкото настоящия проект има за предмет подзаконов нормативен акт, който подлежи на приемане от Общински съвет като орган на местно самоуправление, то приложими са разпоредбите на „Европейската харта за местното самоуправление”. В тази връзка проектът е съобразен със Закона за нормативните актове и е съобразен с европейското законодателство - Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство При изработването на настоящия нормативен акт са взети предвид основополагащите принципи на правото на Европейския съюз.
На 25.04.2024г. проектът за допълнение на Окончателен проект по част организация на движението, обект: „Проектиране на платено паркиране, кратковременно платено паркиране и забрана за паркиране в квартал „Малко солено езеро“ в гр. Поморие е публикуван на официалната интернет страница на община Поморие.
   Съгласно чл. 26, ал. 3 и ал. 4 от Закона за нормативните актове, в законно установения срок от 14 дни, поради настъпващия летен туристически сезон, както и с необходимостта от последващи и времеемки действия за осигуряване на нуждите на гражданите и гостите на град Поморие, за паркиране на територията на града и с оглед защита интересите на гражданите и бизнеса, община Поморие е предоставила възможност на заинтересованите лица да депозират своите предложения и становища по допълнение на Окончателен проект по част организация на движението, обект: „Проектиране на платено паркиране, кратковременно платено паркиране и забрана за паркиране в квартал „Малко солено езеро“ в гр. Поморие на e-mail адрес mayor@pomorie.bg или в деловодството на община Поморие на адрес:  гр. Поморие, ул. „Солна” № 5. 

Предвид изложеното по-горе предлагам на Общински съвет  - Поморие следния

ПРОЕКТ ЗА РЕШЕНИЕ:

На основание чл. 21, т. 23 във вр. с ал. 2 от Закона за местното самоуправление и местната администрация, и чл. 99 от Закона за движение по пътищата, Общински съвет – Поморие приема:
I. Приема допълнение на  Окончателен проект по част организация на движението, обект: „Проектиране на платено паркиране, кратковременно платено паркиране и забрана за паркиране в квартал „Малко солено езеро“ в гр. Поморие.

II. Във връзка с настъпващия летен туристически сезон, както и с необходимостта от последващи и времеемки действия за осигуряване на нуждите на гражданите и гостите на град Поморие, за паркиране на територията на града и с оглед защита интересите на гражданите и бизнеса, на основание чл. 60, ал. 1 от АПК Общински съвет - Поморие допуска предварително изпълнение на настоящото решение. 
	

С уважение, 
ИВАН АЛЕКСИЕВ
Кмет на Община Поморие





Съгласувал:
Кристина Демирева
Ст. юрисконсулт

